cyanic-selkie/wikianc huggingface dataset:
სიგის პრეფექტურა
პოლიტიკა
შიგას ამჟამინდელი გუბერნატორია ტაიზა მიქაზუკი, წარმომადგენელთა პალატის ყოფილი წევრი( DPJ, მე -3 ოლქი), რომელიც აირჩიეს 2014 წლის ივლისში გუბერნატორ იუკიკო კადას ნაცვლად. 2018 წლის ივნისში, იგი აირჩიეს მეორე ვადით, რა დროსაც მას მხოლოდ ერთი, კომუნისტური პარტიის წარმომადგენელი ოპონენტი ჰყავდა. მარჯვნივ|მინი| საგავას ხელოვნების მუზეუმი
ეკონომიკა
კულტურულ ტერიტორიებს პრეფექტურის თითქმის მეექვსედი უკავია. ბრინჯი ძირითადი კულტურაა: სამეურნეო სავარგულების 90 პროცენტზე მეტი ბრინჯის მინდვრებს უჭირავს. მეურნეობების უმეტესობა მცირეა, რომლებსაც მხოლოდ მცირედი შემოსავალი აქვთ. ფერმერების უმეტესობა დამოკიდებულია სხვა წყაროებიდან მიღებულ შემოსავალზე. აღმოსავლეთ სიგა ცნობილია მესაქონლეობით, ხოლო სამხრეთ-აღმოსავლეთი სიგა - მწვანე ჩაით. ბივას ტბაზე, ზოგი ადამიანი თევზაობითა და მტკნარი წყლის მარგალიტის მოპოვებით არის დაკავებული.
1960-იანი წლებიდან სიგაში ვითარდება ინდუსტრია, შენდება მსხვილი ქარხნები, რომლებიც ეკუთვნის ისეთ კომპანიებს, როგორიცაა IBM Japan, Canon, Yanmar Diesel, Mitsubishi და Toray. კაბინეტის ოფისის სტატისტიკის თანახმად, 2014 წელს, წარმოების სექტორი შეადგენდა მთლიანი შიდა პროდუქტის 35,4%-ს, რაც ყველაზე მაღალი პროცენტული მაჩვენებელია იაპონიაში. ტრადიციული ინდუსტრიები მოიცავს ქსოვილებს, შიგარაკის ნაკეთობებს, ბუცუდანს ჰიკონეში და ნაგაჰამაში და მედიკამენტებს კოკაში.მინი| ტბა ბივას აკვარიუმ-მუზეუმი
დემოგრაფია
მოსახლეობა კონცენტრირებულია ქალაქ ოცუში, ბივას ტბის სამხრეთ სანაპიროზე (კიოტოს მიმდებარე ტერიტორია) და ტბის აღმოსავლეთ სანაპიროს გასწვრივ ისეთ ქალაქებში, როგორებიცაა კუსაცუ და მორიამა. ტბის დასავლეთ და ჩრდილოეთ სანაპიროებზე მეტწილად სოფლები და კურორტებია ორიენტირებული, თეთრი ქვიშის პლაჟებით. ბოლო წლების განმავლობაში ბევრი ბრაზილიელი დასახლდა სიგაში, ახლო მდებარე ქარხნებში სამუშაოდ. სიგაში 25 040 უცხოელი ცხოვრობს, ხოლო 2016 წლის დეკემბრის მონაცემებით, უცხოელთა 30% ბრაზილიელი იყო.
დაძმობილებული შტატები
სიგას აქვს თანამშრომლობითი ხელშეკრულებები გაფორმებული სამ შტატთან, ესენია:
სქოლიო
კატეგორია:იაპონიის პრეფექტურები
ავშარის ღვინის ქარხანა
ავშარის ღვინის ქარხანა — ალკოჰოლური სასმელების ერთ-ერთი უმსხვილესი მწარმოებელი სომხეთში. მდებარეობს არარატის პროვინციის სოფელ ავშარში. დაარსდა 1968 წელს როგორც სახელმწიფოს საკუთრება, მაგრამ საბჭოთა კავშირისგან დამოუკიდებლობის მოპოვების შემდეგ 1995 წელს ქარხნის პროვატიზაცია მოხდა. ქარხანა სომხეთის სოფლის მეურნეობის მხრივ ერთ-ერთ ყველაზე მოწინავე რეგიონში მდებარეობს.
კომპანია „ავშარის“ დამფუძნებელია თემურ გრიგორიანი, რომელმაც 1994 წელს საკუთრება და მმართველობის უფლება თავის შვილს, არაიკ გრიგორიანს გადასცა. პრივატიზაციის შემდეგ ქარხანას ჩაუტარდა რემონტი და თანამედროვე ტექნოლოგიებით აღიჭურვა. 1999 წლიდან კომპანია საკუთარი პროდუქცია ექსპორტს ახორციელებს გერმანიაში, ბელგიაში, ისრაელში, დსთ-ის ქვეყნებსა და აშშ-ში. კომპანიის მთავარი ნაწარმია ბრენდი (სომხური კონიაკი), ღვინო და არაყი.
რესურსები ინტერნეტში
კატეგორია:სომხეთის კომპანიები
კალაურის კვირაცხოვლის ეკლესია
კალაურის კვირაცხოვლის ეკლესია — არქიტექტურული ძეგლი, მდებარეობს გურჯაანის მუნიციპალიტეტის სოფელ კალაურის სამხრეთ–აღმოსავლეთ, განაპირას. აგებულია 2006–2007 წლებში, ნაეკლესიარზე, სოფლის მკვიდრის ალ. ნაპირელის თაოსნობითა და სახსრებით.
ეკლესია დარბაზულია (7x5 მ), უაფსიდო. ნაგებია რიყის ქვით, გადახურულია კრამიტის ორფერდა სახურავით, დასავლეთიდან მიდგმული აქვს გეგმით კვადრატული (2x2 მ), ნახევარწრიული თაღებით გახსნილი კარიბჭე, რომლებსაც კრამტის ორფერდა სახურავი ხურავს.
ლიტერატურა
კატეგორია:გურჯაანის მუნიციპალიტეტის ტაძრები
ადგილის დედის ხატი (გრძელველები)
გრძელველების ადგილის დედის ხატი, ეკლესია — არქიტექტურული ძეგლი სოფელ გრძელველების განაპირას, სამხრეთ-დასავლეთით, ტყიან ფერდობზე. განეკუთვნება გვიანდელ შუა საუკუნეებს. ეკლესია დარბაზულია (5,85 x 4,3 მეტრი), ნაგებია რიყისა და ნატეხი ქვით. დაზიანებულია: ჩამონგრეულია კამარა, დანგრეულია სამხრეთ და ჩრდილო კედლების დიდი ნაწილი. შესასვლელი ჩრდილოეთიდანაა. ნახევარწრიული აფსიდის ღერძზე გაჭრილია სარკმელი, რომლის ორივე მხარეს თითო პატარა ნიშია. ჩრდილოეთის ნიში სწორკუთხაა, სამხრეთისას სამკუთხა თაღი ხურავს. ერთი სწორკუთხა სარკმელი დასავლეთ კედელშია. აფსიდის თაღი შეისრული ფორმისაა.
ლიტერატურა
კატეგორია:თიანეთის მუნიციპალიტეტის არქიტექტურული ძეგლები კატეგორია:თიანეთის მუნიციპალიტეტის ტაძრები
სიზმრების კოგნიტური ნეირომეცნიერება
1900-იან წლებში ზიგმუნდ ფროიდისეულმა ინტერპრეტაციებმა სიზმრების ფუნქციისა და პროცესის მიმართ მეცნიერულ ინტერესს დაუდო სათავე. თუმცა, ბოლო დრომდე, სიზმრის ნევროლოგია მაინც გაუგებარი რჩებოდა. ტვინის სკანირების თანამედროვე ტექნოლოგიით მიღებულმა ინფორმაციამ კი, სიზმრების შესწავლის ახალი საფუძვლები შექმნა. მიუხედავად იმისა, რომ ამ ტექნოლოგიის საშუალებით სიზმრის ახსნა შესაძლებელი გახდა, ჯერ კიდევ არსებობს კითხვები და სხვადასხვა ინტერპრეტაციები მისი ფუნქციისა და შინარსის შესახებ.
სიზმრის ნევროლოგიაში თავდაპირველი დაკვირვებები აღწერილია 1951 წელს ჯორჯ ჰამფრისა და ოლივერ ზანგვილის მიერ. მათ ანგარიშში მოცემული იყო ტვინის დაზიანების ორი შემთხვევა, რომელთაც შედეგად მოჰყვა სიზმრების სრული ან თითქმის სრული შეწყვეტა. ორივე შემთხვევის დროს პაციენტებს დაზიანებული ჰქონდათ თხემის უკანა რეგიონები, ერთ-ერთის შემთხვევაში ასევე დაზიანებული იყო თხემ-კეფის მარცხენა მხარე. გარდა ამისა, დამატებითი ეფექტის სახით ვლინდებოდა ჰემიანოპია, შემცირებული ვიზუალიზაცია (სიფხიზლის დროს) და ვიზუალური მეხსიერების ხარვეზები. პაციენტები აღწერდნენ, რომ მათ მიერ დანახული ვიზუალური გამოსახულებები ბუნდოვანი და რთულად აღსადგენი იყო. მიუხედავად იმისა, რომ ჰამფრიმ და ზანგვილმა მხოლოდ ორი შემთხვევა აღწერეს, მათ შემოგვთავაზეს საწყისი იდეები სიზმრის ნევროლოგიური კომპონენტების შესახებ, კონკრეტულად კი, წინა ტვინის უბნების ჩართულობისა და ასევე, ვიზუალური გამოსახულებისა და სიზმრის უნარის კავშირის შესახებ.
სიზმრის მეცნიერული შესწავლის მეთოდოლოგიური პრობლემები
ისეთი სუბიექტური გამოცდილებების შესწავლისას, როგორიცაა სიზმარი, რამდენიმე სირთულე იჩენს თავს. სიზმრის შესწავლის მეთოდოლოგიებიც შეზღუდვებთანაა დაკავშირებული.
ვერბალურ აღწერაზე დამოკიდებულება
ერთი მნიშვნელოვანი ხარვეზი, რაც ახლავს სიზმრის შესწავლას არის ვერბალურად გადმოცემაზე დამოკიდებულება. სიზმარი გადმოცემულია სუბიექტის მეხსიერების სახით და შესაბამისად, არ არის ამ სიზმრის რეალური გამოცდილება. ამასთანავე, ამ ვერბალურმა აღწერამ შესაძლოა გავლენა განიცადოს რამდენიმე ფაქტორის მხრიდან. პირველი - მნიშვნელოვანია აღვნიშნოთ, რომ სიზმრები მოიცავს მრავალ ფსევდოსენსორულ, ემოციურ და მოტორულ ელემენტს, ხოლო სიზმრის გადმოცემა ვერბალური ფორმით არის მხოლოდ ნარატივი, რაც ართულებს მთლიანი, რეალური სურათის დანახვას. ვერბალურ აღწერას სხვა სირთულეებიც ახლავს, მაგალითად, დავიწყება. სიზმრები და სიზმრის აღწერა წარმოიქმნება ცნობიერების განსხვავებულ მდგომარეობებში, რომელთა შორისაც დროის სხვაობაცაა. ამ დროის განმავლობაში გონებას შეიძლება დაავიწყდეს და არასრული აღწერა, ან შინაარსობრივი სხვაობაც მივიღოთ. დავიწყება პროპორციულია დროის იმ რაოდენობისა, რაც გასულია სიზმრის გამოცდილებიდან გახსენების მდგომარეობამდე. გახსენების პროცესში ზოგი ინფორმაცია საერთოდ არაა წვდომადი. მეხსიერებიდან სიზმრის რეკონსტრუქციის დროს სიზუსტე შეიძლება დაირღვეს - სუბიექტმა შეიძლება იმაზე მეტი ინფორმაცია აღწეროს, ვიდრე რეალურად ნახა; ასევე შეიძლება დაირღვეს მოვლენათა თანმიმდევრობა. გარდა ამისა, სირთულეს წარმოადგენს ისიც, რომ ვერბალურად უნდა გადმოიცეს ვიზუალურად მოცემული სუბიექტური გამოცდილებები (მაგალითად, არარეალური ობიექტები, უცნაური გამოცდილებები და ემოციები). უფრო მეტიც, სუბიექტმა შეიძლება გაკიცხვის შიშით განზრახ დამალოს სამარცხვინო, ამორალური, პირადული სიზმრის გამოცდილებები, რაც შედეგად გვაძლევს არასრულ ანგარიშს.
საძილე ლაბორატორიის გარემო
საძილე ლაბორატორიის გარემო მეთოდოლოგიური პრობლემის კიდევ ერთი მთავარი წყაროა. ლაბორატორია არის არაბუნებრივი, უხერხული გარემო ძილისთვის. სუბიექტმა შეიძლება დისკომფორტი და მღელვარება იგრძნოს, რაც გაართულებს ძილს. ეს არის ცნობილი პირველი ღამის ეფექტი. საძილე ლაბორატორიაში სრულ ადაპტაციას ოთხი ან მეტი დღე სჭირდება, რაც იმაზე ხანგრძლივია, ვიდრე ლაბორატორიული კვლევა უნდა იყოს. ასევე, დაკვირვებამ აჩვენა, რომ ლაბორატორიაში განცდილი სიზმრის შინაარსი განსხვავდება სახლში განცდილი სიზმრისგან. ამის მსგავსად, ლაბორატორიის გარემომ შეიძლება იმოქმედოს გახსენებული სიზმრის შინაარსზეც შუაღამისას, სპონტანური გამოღვიძების დროს. ამის მსგავსი შედეგებია ნაჩვენები REM (Rapid eye movement sleep - თვალის სწრაფი მოძრაობით ძილი) და NREM (Non-Rapid eye movement sleep - თვალის ნელი მოძრაობით ძილი) სიზმრების აღწერაში დილით სპონტანური გამოღვიძებისას ).
სტატისტიკური საკითხები
სიზმრის შესწავლის სტატისტიკური საკითხები მეთოდოლოგიური პრობლემის კიდევ ერთი მიზეზია. ბევრი მკვლევარი იყენებდა ცოტა მაგალითს ძილის კვლევისა და სტატისტიკური პარამეტრული გამოსახვისთვის (ტექნიკა, რომელიც გამოიყენება ტვინის აქტივობის განსხვავებების შესამოწმებლად ფუნქციური ნეიროვიზუალიზაციის ექსპერიმენტის დროს). შედეგებს, რომლებიც მიღებულია მცირე რაოდენობის მაგალითებიდან, ყურადღებით ინტერპრეტაცია სჭირდება, რათა ავირიდოთ სტატისტიკური.
ტექნოლოგიური შეზღუდვები
ტექნოლოგიური შეზღუდვებიც ასევე მეთოდოლოგიურ პრობლემას წარმოადგენს. ტვინის გლობალური აქტივობის მონაცემებს, როგორიცაა ელექტროენცეფალოგრამის საშუალო ვოლტაჟი ან ცერებრული სისხლის ნაკადი, არ შეუძლია გამოკვეთოს მნიშვნელოვანი ნეირონული პოპულაციები, როგორიცაა ლოკუს კოერულეუსი, რაფა ნუკლეუსი და სხვა, რომლებიც ავლენენენ სიზმრის ფუნქციურ და მექანიზმთან დაკავშირებულ დეტალებს. მიუხედავად ამ ხარვეზებისა, მეცნიერები შეთანხმებული არიან, რომ ნეიროვიზუალიზაციით მიღებული კლინიკური მონაცემები ვალიდურია. ამის გამო კოგნიტურ ნეირომეცნიერებაში ეს მეთოდი ძალიან მნიშვნელოვანია.
დაზიანებისა და აქტივაციის ინტერპრეტაციები
პაციენტები ტვინის დაზიანებებით ადამიანის ტვინის მექანიზმებზე იშვიათ და მნიშვნელოვან ინფორმაციას იძლევიან. ევგენი ასერინსკი და ნათანიელ კლეიტმანი დააკვირდნენ REM ძილს და დაასკვნეს, რომ ეს იყო სიზმრის ფიზიოლოგიური მანიფესტაცია. ეს იყო მნიშვნელოვანი აღმოჩენა სიზმრის გააზრებაში. REM ძილის მდგომარეობაში გამოღვიძებული სუბიექტების 95 % ამბობდა, რომ ისინი სიზმარს ნახულობდნენ, ხოლო NREM ძილიდან გამოღვიღებული ცდისპირების მხოლოდ 5-10 % ახსენებდა სიზმარს.
REM და NREM სიზმრის აღწერათა შედარება
REM და NREM სიზმრის ანგარიშებს შორის რამდენიმე მნიშვნელოვანი განსხავება შეინიშნება. ექსპერტები ვერ თანხმდებიან საკითხზე, არის თუ არა თვისობრივი განსხვავებები, თუმცა არსებობს ზოგადი კონსესუსი, რომ რაოდენობრივი განსხვავებები ნამდვილად იჩენს თავს. REM გამოღვიძებისას სიზმრები უფრო ხშირად არის აღწერილი, ვიდრე NREM ძილიდან გამოღვიძებისას. სუბიექტების მიერ შედგენილი სიზმრების ანგარიში დაკავშირებულია REM-ის ხანგრძლივობასთან. სიზმრის აღწერილობის ხანგრძლივობა პროპორციულად იზრდება, როცა REM ძილი უფრო ხანგრძლივია. REM-დან გამოღვიძებისას სიზმრის აღწერილობა უფრო ვრცელია, ემოციურად დატვირთული და ნაკლებად მოიცავს გამოფხიზლებული მდგომარეობის მოგონებებს, ვიდრე NREM-დან გამოღვიძებისას ხდება. ზოგ სუბიექტს თავადვე შეუძლია განასხვავოს REM ძილიდან გამოაღვიძეს თუ NREM-დან.
REM ძილის მახასიათებლები სიზმრის მსგავს ნიშნებს მოიცავს. სიზმრის დროს ადამიანებს უმეტესად სჯერათ, რომ ღვიძავთ. სიზმრები შეიცავს მულტიმოდალურ ფსევდოაღქმებს, ხანდახან სენსორული მოდალობები გვხვდება, თუმცა უფრო ხშირად ვიზუალური და მოტორული. სიზმრის გამოსახულება შეიძლება შეიცვალოს ძალიან ჩქარა და ხშირად უცნაური ბუნებისაა, თუმცა ასევე ჰყვებიან მოვლენებს, რომლებიც ყოველდღიურობასაც ახასიათებს. სიზმრებში თვითრეფლექსიის შემცირება ან არარსებობა და სიფხიზლის შესაბამისი მეტა-კოგნიციის სხვა ფორმები ვლინდება. სიზმარი ხასიათდება ორიენტირების არასტაბილურობით. ადამიანები, დრო, ადგილები ერევა ერთმანეთს და ბუნდოვანია. სიზმრის ყველა ელემენტის ასახსნელად სუბიექტები ქმნიან ერთიან, ინტეგრირებულ ნარატივს. მნიშვნელოვანია აღინიშნოს, რომ უფრო ხშირად NREM-ს დროს აკავშირებენ სუბიექტები სიზმრის აღწერილობას მათ რეალურ საზრუნავთან.
REM ძილი და სიზმრები
ასერინსკის და კლეიტმანის აღმოჩენამ წაახალისა შემდგომი კვლევები REM ძილის პროცესში ჩართული ტვინის მექანიზმის შესახებ. აღმოჩნდა, რომ REM წარმოშობილია ტვინის ღეროში ლოკალიზებული უჯრედების პატარა რეგიონის მიერ, რომელსაც ვაროლის ხიდი ეწოდება (ის მოთავსებულია ზურგის ტვინის ზემოთ კეფასთან). ვაროლის ხიდი გამოყოფს აცეტილქოლინს, რომელიც მოძრაობს წინა ტვინის სხვადასხვა ნაწილებში. ამ ადგილების ქოლინერგიური აქტივაცია იწვევს უშინაარსო გამოსახულებებს, რაც ქმნის სიზმრებს. ამ პროცესს კი ერთგვარად გამორთავს ნორადრენალინი და სეროტონინი, რომლებიც გამოიყოფა ტვინის ღეროდან. აქტივაცია-სინთეზის მოდელის ჩამოყალიბებას ალან ჰობსონისა და მაკკარლის მიერ 1975 წელს სწორედ ეს აღმოჩენები უძღოდა წინ. მათი მოდელის მიხედვით, სიზმრები აქტიურად გენერირდება ტვინის ღეროში და პასიურად სინთეზირდება წინა ტვინის მიერ. ქოლინერგიული აქტივაცია, რაც წინა ტვინის ყველა ადგილში მიმდინარეობს, იწვევს ტვინის კოგნიტური რეგიონების მცდელობებს, გააძლიერონ შეგრძნება ან ჩამოაყალიბონ აზრსმოკლებულ აქტივობად. ცერებრალური არეები არ თამაშობს მნიშვნელოვან როლს, რადგანაც REM ძილის დროს ვაროლის ხიდი ხელუხლებელია, ამ შემხთვევაშიც კი, თუ ზემოთა არეები დაუკავშირებელია. აქედან გამომდინარეობს დასკვნა, რომ REM ძილი იგივე სიზმარია.
NREM-ში გადასვლა
მიუხედავად იმისა, რომ ეს მოსაზრება დომინანტური იყო, 60-იანი წლებიდან გაჩნდა საპირისპირო მტკიცებულებები. მაგალითად, ფოულკსმა აჩვენა, რომ კომპლექსური გონებრივი პროცესი NREM-ის დროსაც შესაძლებელია. აქამდე ცდისპირები სიზმრებს მხოლოდ REM-დან გამოფხიზლების შემდეგ აღწერდნენ. ხოლო ფოულკსმა ცდისპირებს ჰკითხა არა ის, ხედავდნენ თუ არა სიზმრებს NREM-დან გამოფხიზლებულები, არამედ - რა ხდებოდა მათ თავებში გამოღვიძებამდე. ცდისპირების დაახლოებით 50 %-მა აღწერა რაღაც ფორმის გონებრივი პროცესი. უფრო მეტიც, NREM სიზმრები ძილის გარკვეულ ეტაპებად იყოფა. ამან დაასაბუთა, რომ სიზმრები არ იყო შეზღუდული REM ძილის მექანიზმებით და ამდენად, სიზმრებთან ტვინის აბსოლუტურად განსხვავებული არეებია დაკავშირებული.
დოპამინერგიული აქტივაცია
სიზმრის პროცესში ორი ძირითადი წინა არე მონაწილეობს. პირველი მოიცავს წინა წილის თეთრ ნივთიერებას (თვალების ზემოთ). მთავარი სისტემები აქ მეზოლიმბური და მეზოკორტული დოპამინერგიული გზებია. აქვეა დამაკავშირებელი ბოჭკოები, რომლებიც წინა და ლიმბურ სტრუქტურებს აკავშირებს. დოფამინერგიული გზა იწყება ქვედა დასაფარი არიდან, ადის მაღლა ლატერალური ჰიპოთალამუსის სხვადასხვა ბაზალური წინა ტვინის არეების (ნუკლეუს ბაზალის, სტრია ტერმინალის, ნუკლეუს აკუმბენს-ის ნიჟარის) გავლით და მთავრდება ამიგდალაში, წინა სარტყლის კლაკნილსა და წინა კორტექსში. დოფამინერგიული გზის დაზიანებას შედეგად სიზმრის დაკარგვა მოჰყვება. ამის გარდა, გზის ქიმიური სტიმულირება (L-DOPA-თი, მაგალითად) ზრდის სიზმრის სიხშირესა და სიმკვეთრეს REM ძილზე გავლენის მოხდენის გარეშე. აღსანიშნავია, რომ მეზოლიმბური და მეზოკორტიკული გზები მიჩნეულია ტვინის სამოტივაციო ბრძანების ცენტრებად. ამიტომ დაზიანება არამარტო სიზმრის დაკარგვით სრულდება, არამედ მოტივირებული ქცევის დაკარგვითაც. დოფამინის გზის გადაკვეთა ან შეფერხება ასევე ამცირებს შიზოფრენიის პოზიტიურ სიმპტომებს, რაც დაკავშირებულია სიზმრის მსგავს მდგომარეობებთან. წამლებს, რომლებიც ბლოკავს ამ სისტემას, ანტი-ფსიქოტური ეფექტები აქვს, ასევე ამცირებს გადაჭარბებულ და ცხად სიზმრებს. სიზმარი რომ REM ძილისგან დამოუკიდებლად შეიძლება მოხდეს, ამას ასაბუთებს ღამის შეტევები NREM-ის დროს, ე.წ კოშმარები. ამ დროს აქტივაცია შეინიშნება საფეთქლის წილში.
ის, რომ მეზოლიმბური და მეზოკორტიკული დოპამინერგიული გზები ჩართულია ამ პროცესში, მოწმობს, რომ სიზმარი მოტივაციური კომპონენტის გააქტიურებისას ხდება. სიზმრები წყდება მხოლოდ მაშინ, როცა ეს გზა მოშორებულია. ეს სისტემა REM ძილის მექანიზმებით აქტიურდება, თუმცა გარდა ამისა, დამოუკიდებლად NREM ძილის ეტაპებზეც შეიძლება მოხდეს.
აღქმითი პროცესინგი
კიდევ ერთი არე, რომელზეც ფიქრობდნენ, რომ ჩართული იყო სიზმრების გენერირებაში, არის შუბლ-კეფა-საფეთქლის შეერთება (PTO). ეს ნაცრისფერი კორტექსის არე უკანა ტვინის მიმართულებით ჩართულია აღქმითი პროცესინგის უმაღლეს დონეებზე. ეს სწორედ ის ადგილია, სადაც აღქმები გარდაიქმნება აბსტრაქტულ აზრებად და მოგონებებად. PTO უმნიშვნელოვანესია გონებრივი გამოსახულების წარმოქმნისთვის. კონკრეტულად ამ არის დაზიანება იწვევს სიზმრის სრულ დაკარგვას. თუმცა აღქმითი პროცესინგის დაზიანება დაბალ საფეხურზე სიზმრის მხოლოდ გამოსახულების შემცირებით გამოიხატება. ეს არის საფუძველი იმ აზრისა, რომ სიზმარი შეიცავს მოვლენათა შებრუნებულ თანმიმდევრობას. რადგანაც ჯერ მაღალი დონე აქტიურდება, რომელიც ააქტიურებს დაბალს, ამიტომაც ზემოდან- ქვემოთ მიმართულება აქვს. ტვინის მოტივაციური მექანიზმების გააქტიურება, ჩვეულებრივ, იწვევს მიზანმიმართულ ქმედებას, თუმცა ძილის დროს მოტორულ სისტემასთან წვდომა შეზღუდულია. ამის შედეგად, აქტივაცია მოქმედებს უკუღმა აღქმითი არეების მიმართულებით. ამიტომაცაა, რომ სუბიექტი მოტივირებულ ქცევას კი არ მიმართავს, არამედ წარმოისახავს მას. გარდა ამისა, ლიმბურ ტვინში თავს იჩენს რეფლექსური სისტემის ინაქტივაცია, რაც სუბიექტს უბიძგებს, სიზმარი რეალობაში აერიოს. ამ არის დაზიანება ასევე იწვევს ადამიანის უუნარობას, გამოფხიზლებულ მდგომარეობაში გაარჩიოს სიზმარი რეალობისგან.
სქოლიო
კატეგორია:კოგნიტური ნეირომეცნიერება
მაინ-კინციგის რაიონი
მაინ-კინციგის რაიონი (Main-Kinzig-Kreis) — რაიონი გერმანიაში. რაიონის ცენტრი — ქალაქი გელნჰაუზენი. რაიონი შედის ჰესენის ფედერალურ მხარეში. ექვემდებარება დარმშტადტის ადმინისტრაციულ ოლქს. იკავებს 1397,56 კვ. კმ. ფართობს. მოსახლეობა შეადგენს 406 987 ადამიანს. მოსახლეობის სიმჭიდროვე — 291 ადამიანი/კვ.კმ-ზე. რაიონის ოფიციალური კოდი — 06 4 35.
რესურსები ინტერნეტში
კატეგორია:ჰესენის რაიონები
ჩასივ-იარი
ჩასივ-იარი (Часів Яр) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 13999 კაცს შეადგენდა.
სქოლიო
კატეგორია:დონეცკის ოლქის ქალაქები
ბაროვო (დემირ-კაპიის თემი)
ბაროვო (Барово) — სოფელი ჩრდილოეთ მაკედონიაში, ჩაშკის თემში (ვარდარის რეგიონი). მდებარეობს ზღვის დონიდან 451 მეტრზე. 2002 წლის მონაცემებით, მოსახლეობა 10 ადამიანს შეადგენდა.
სქოლიო
კატეგორია:დემირ-კაპიის თემის სოფლები
ლუი ანრი II (კონდეს პრინცი)
ლუი ანრი II დე ბურბონ-კონდე (Louis Henri II de Bourbon-Condé; დ. 13 აპრილი, 1756 — გ. 30 აგვისტო, 1830) — ბურბონთა დინასტიის კონდეს შტოს წარმომადგენელი. კონდეს პრინც ლუი ჟოზეფ I-ისა და შარლოტ დე როანის ვაჟი. კონდეს უკანასკნელი პრინცი 1818-1830 წლებში.
ადრეული წლები
ლუი ანრი დაიბადა 1756 წლის 13 აპრილს პარიზში. იგი იყო კონდეს პრინც ლუი ჟოზეფ I-ისა და მისი პირველი მეუღლის, შარლოტ დე როანის უფროსი და ერთადერთი ვაჟი, თუმცა მას ასევე ჰყავდა ერთი უმცროსი და. როგორც ბურბონთა სამეფო დინასტიის წარმომადგენელი, იგი დაბადებიდანვე ატარებდა მისი სამეფო უდიდებულესობა ენგიენის ჰერცოგის წოდებას. 1760 წელს გარდაიცვალა დედამისი შარლოტი, რის შემდეგაც ლუი ანრი და მისი და სამეფო აღმზრდელის მეთვალყურეობის ქვეშ იზრდებოდნენ.
ქორწინება და კონდეთა აღსასრული
ცოტახნიანი პაუზის შემდეგ ლუიმ რომანი გააბა პარიზელ მსახიობ მარგარიტა მიშელოტთან, რომელმაც მას ორი უკანონო ქალიშვილი გაუჩინა. საფრანგეთის რევოლუციის განმავლობაში ლუი ანრი მამას ახლდა დევნილობაში, ჯერ გერმანიაში, შემდეგ კი ბრიტანეთში. სულ მალე მას მისი ცოლი ბატილდაც შეუერთდა, სამეფო ოჯახმა და ლუი ანრის ვაჟმა ლუი ანტუანმა კი საფრანგეთში დარჩენა გადაწყვიტეს.
1792-95 წლებში რევოლუციონერებმა სიკვდილით დასაჯეს მეფე ლუი XVI, დედოფალი მარია ანტუანეტა, პრინცესა ელიზაბეტი, პრინცესა მარია ტერეზა სავოიელი და ტყვეობაში გარდაიცვალა მეფე ლუი XVII-ც. 1804 წელს ტახტზე ახლად ასულმა იმპერატორმა ნაპოლეონმა ლუი ანტუანი დააკავებინა და ვენსენის ციხეში გამოკეტა. ამ ამბამდე სულ ორი თვით ადრე ლუი ანტუანმა ცოლად შარლოტ დე როანი შეირთო, რომელმაც დაფეხმძიმება ვერ მოასწრო. 1804 წელს ნაპოლეონის ბრძანებით დახვრიტეს ლუი ანტუანი, რითაც ფაქტიურად შეწყდა კონდეს დინასტია, ვინაიდან ლუი ანრის სხვა ვაჟი ან ძმა არ ჰყავდა.
კაილი ჯენერი
ბიოგრაფია
დაიბადა 1997 წლის 10 აგვისტოს აშშ-ში, ლოს-ანჯელესში. მისი მშობლების მეორე საერთო შვილია. მისი და მოდელი კენდალ ჯენერია. გარდა ამისა ჰყავს ნახევარდები: კიმი, კლო, კორტნი კარდაშიანები და ძმა რობი. 2007 წელს მან პირველად მიიღო მონაწილეობა შოუში „კარდაშიანების ოჯახი“.
სამოდელო კარიერა დაიწყო 2011 წელს „Crush Your Style“-ის სარეკლამო კამპანიაში. ამავე წელს მონაწილეობა მიიღო „Abbey Dawn“-ის, 2012 წელს კი „PacSun“-ის ტანსაცმლების ჩვენებაში. არის კოსმეტიკის კომპანია „ Kylie Cosmetics“-ის დამაარსებელი და მფლობელი. აგრეთვე ერთ-ერთი ყველაზე მეტი გამომწერის მქონე ადამიანი Instagram-ზე. 2020 წლის დეკემბრის მონაცემებით მას ჰყავს 205 მილიონი გამომწერი.
სქოლიო
კატეგორია:დაბადებული 10 აგვისტო კატეგორია:დაბადებული 1997 კატეგორია:ამერიკელი მსახიობები კატეგორია:ამერიკელი ქალი მსახიობები კატეგორია:ამერიკელი ტელეწამყვანები კატეგორია:ამერიკელი მილიარდერები კატეგორია:კარდაშიანების ოჯახი
ლუი ანრი II (კონდეს პრინცი)
ქორწინება და კონდეთა აღსასრული
1814 წელს ნაპოლეონის ჩამოგდებისა და ბურბონთა რესტავრაციის შემდეგ ლუი ანრი საფრანგეთში დაბრუნდა, 1818 წელს მამის გარდაცვალების შემდეგ კი იგი კონდეს პრინცი ხდება, 1822 წელს კი გარდაიცვალა მისი ცოლი ბატილდა ორლეანელიც, რამაც კანონიერი მემკვიდრის გაჩენისა და დინასტიის გადარჩენის შანსები ფაქტობრივად სამუდამოდ მოსპო.
1830 წელს 74 წლის ლუი ანრი II-ის გარდაცვალებასთან ერთად შეწყდა ბურბონთა დინასტიის კონდეს შტოც, რის გამოც მთელი მისი მემკვიდრეობა და ტიტულები მისმა ცოლის ძმის შვილმა, საფრანგეთის მეფე ლუი ფილიპ I ორლეანელმა მიიღო.
შვილები
ლეგიტიმური შვილი:
არალეგიტიმური შვილები:
ლიტერატურა
კატეგორია:დაბადებული 13 აპრილი კატეგორია:დაბადებული 1756 კატეგორია:გარდაცვლილი 30 აგვისტო კატეგორია:გარდაცვლილი 1830 კატეგორია:ბურბონები კატეგორია:კონდეს პრინცები კატეგორია:სენ-დენის ბაზილიკაში დაკრძალულები
სოფია დოროთეა ბრაუნშვაიგ-ლიუნებურგელი
სოფია დოროთეა ბრაუნშვაიგ-ლიუნებურგელი (Sophia Dorothea von Braunschweig-Lüneburg; დ. 15 სექტემბერი, 1666, ცელიე, გერმანია — გ. 13 ნოემბერი, 1726, აჰლდენი, გერმანია) — ჰანოვერების დინასტიის წარმომადგენელი. დიდი ბრიტანეთის მეფე ჯორჯ I-ის მეუღლე. მეფე ჯორჯ II-ისა და პრუსიის დედოფალ სოფია დოროთეა ჰანოვერელის დედა.
ბიოგრაფია
სოფია დოროთეა დაიბადა 1666 წლის 15 სექტემბერს ცელიეში. იგი იყო ბრაუნშვაიგ-ლიუნებურგის გაღატაკებული ჰერცოგის, გეორგ ვილჰელმ ჰანოვერელისა და მისი ცოლის, ელეონორა დეზმიერა დ’ოლბრუზის ერთადერთი ქალიშვილი. აღსანიშნავია ის გარემოება, რომ დედამისი ფრანგი ჰუგენოტი გრაფის ასული იყო.
მიუხედავად ეკონომიკური სიდუხჭირისა, მაღალი არისტოკრატიური წარმომავლობის გამო სოფია დოროთეას სარფიანად გათხოვება მაინც შეეძლო. თავდაპირველად საქორწინო მოლაპარაკებები მის მშობლებსა და დანიის მეფეს შორის მიმდინარეობდა, თუმცა ჩაიშალა. ამის შემდეგ გადაწყდა მისი მითხოვება ჰანოვერის კრონპრინც გეორგ ლუდვიგზე, რომელთან ქორწინების წინადადებაც გეორგის დედამ, სოფია პფალცელმა წამოჭრა.
აღსანიშნავია ისიც, რომ სოფია დოროთეა და გეორგ ლუდვიგი ბიძაშვილები იყვნენ. ისინი 1682 წლის 22 ნოემბერს დაქორწინდნენ ცელიეში. იქიდან გამომდინარე, რომ მისი დედამთილი სოფია დიდი ბრიტანეთის დედოფალ ანას ტახტის მემკვიდრე იყო, სოფია დოროთეას პერპექტივაში დიდი ბრიტანეთის დედოფლობაც შედიოდა.
მათი ქორწინება კატასტროფულად უბედური იყო, თუმცა სოფია დოროთეამ ამის მეშვეობით დააღწია თავი საშინელ სიღარიბეს და გააჩინა ორი ბავშვიც. გეორგ ლუდვიგმა მალევე დაიწყო ცოლის დაიგნორება და სრულიად საჯაროდ გამომზეურება თავისი საყვარლებისა.
ამგვარ პირობებში სოფია დოროთეამ ბედნიერების ძიება სხვა მამაკაცებში დაიწყო. 1692 წლიდან მან რომანი გააბა სიმპათიურ შვედ გრაფ ფილიპ კრისტოფერ ფონ კოინიგსმარკთან, რომელიც მასზე სულ ერთი წლით იყო უფროსი. ქმრის მსგავსად ვერც სოფია დოროთეამ მოახერხა საყვარელთან ურთიერთობის დამალვა, რაზეც გეორგ ლუდვიგთან გამუდმებით აბეზღებდნენ დედამთილი და მაზლები.
ორწლიანი ურთიერთობის შემდეგ, 1694 წელს, 29 წლის ფილიპ კრისტოფი გარდაიცვალა, რის შემდეგაც გეორგ ლუდვიგმა მეუღლე საჯაროდ ამხილა ღალატში და ამავე წელს გაეყარა მას. სოფია დოროთეას ჩამოერთვა წოდება და მთელი ქონება, აეკრძალა შვილების ნახვის უფლება და მეტიც, იგი აჰლდენში გადაასახლეს.
1714 წელს, დედოფალ ანასა და სოფია პფალცელის დაღუპვის შემდეგ მისი ყოფილი ქმარი დიდი ბრიტანეთისა და ირლანდიის მეფე გახდა ჯორჯ I-ის სახელით. მარცხნივ|მინი|311x311პქ|სოფია დოროთეა შვილებთან ერთად დარჩენილი ცხოვრება მან მარტოობასა და სიღარიბეში გაატარა აჰლდენის მიყრუებულ შატოში, სადაც 1726 წლის 13 ნეომბერს გარდაიცვალა 60 წლის ასკში. მისი დაღუპვიდან მალევე, 1727 წელს გარდაიცვალა ჯორჯ I-ც, რის შემდეგაც ტახტი სოფია დოროთეას ვაჟმა დაიკავა. აღსანიშნავია, რომ სოფია დოროთეას შთამომავლები არიან ევროპის ისეთი გამოჩენილი მონარქები, როგორებიც არიან: დედოფალი ვიქტორია, დედოფალი ელისაბედ II, ესპანეთის მეფე ფილიპე VI, საბერძნეთის დედოფალი სოფია პრუსიელი, პრუსიის მეფე ფრიდრიხ დიდი, გერმანიის იმპერატორი ვილჰელმ II და რუსეთის იმპერატრიცა ალექსანდრა ფეოდოროვნა.
ხშირად მას ადარებენ მის შვილთაშვილ კაროლინა მატილდას, დანიის დედოფალს, რომელმაც მის მსგავსად უღალატა ქმარს და შემდეგ გადასახლებაში გარდაიცვალა.
ლიტერატურა
კატეგორია:დაბადებული 15 სექტემბერი კატეგორია:დაბადებული 1666 კატეგორია:გარდაცვლილი 13 ნოემბერი კატეგორია:გარდაცვლილი 1726 კატეგორია:ჰანოვერების დინასტია
ყაზანის ღვთისმშობლის ხატის ეკლესია
ტერმინი ყაზანის ღვთისმშობლის ხატის ეკლესია შეიძლება აღნიშნავდეს:
შაბრანის რაიონი
ისტორია
დავაჩის ოლქი ჩამოყალიბდა 1930 წლის 8 აგვისტოს. მაგრამ 1963 წელს ჩამოერთვა სტატუსი და შედიოდა აფშერონის რაიონში, მაგრამ 1965 წელს ეს რაიონი ხელახლა დაარსდა. 1992 წელს, დავაჩის ოლქში შეიქმნა ახალი ოლქი სიაზანი, აზერბაიჯანის ეროვნული ასამბლეის ბრძანებით, რომელიც მოიცავდა დავაჩის რაიონის ტერიტორიის ნაწილს. 2010 წელს დავაჩის ოლქს გადაერქვა სახელი და ეწოდა შაბრანის რაიონი.
გეოგრაფია
რაიონის დიდი ნაწილი მთებს უკავია. კასპიის ზღვა მდებარეობს ქალაქ შაბრანიდან 12 კილომეტრში. მას ესაზღვრება ოთხი სხვა რაიონი. ტყეები 27 000 ჰექტარს იკავებენ, მთიან ტერიტორიებსა და კასპიის ზღვის მახლობლად მდებარე დაბლობზე და მათ დიდი მნიშვნელობა აქვთ რაიონის კლიმატისა და ბუნებრივი რესურსებისთვის. სამურ-დავაჩის დაბლობი მდებარეობს ზღვის დონიდან 28 მეტრის სიმაღლეზე.
შაბრანის ოლქი მდებარეობს კავკასიონის ჩრდილო-აღმოსავლეთით. რაიონის ტერიტორიაზე ასევე არის ტალახის ვულკანები. ცარცული, პალეოგენური და ნეოგენური პერიოდის სისტემები გავრცელებულია მთიან ნაწილებში, მაგრამ ანთროპოგენური პერიოდის სისტემები გავრცელებულია შედარებით დაბალ ადგილებში. ტერიტორია ასევე მდიდარია ნავთობით, ბუნებრივი აირით, ხრეშით, ქვიშით, თიხით და სხვა ბუნებრივი რესურსებით.
დაბალ და მაღალმთიან ნაწილებში კლიმატი არის თბილი და სუბტროპიკული, მაგრამ მთიანეთში ზომიერად ცივია. რაიონში ზაფხული მშრალია, წლიური ნალექების რაოდენობა კი არაუმეტეს 300–600 მმ-ია. რაიონი მდიდარია თავისი ფაუნით და სხვადასხვა სახეობის ფრინველებით.
დემოგრაფია
სახელმწიფო სტატისტიკის კომიტეტის წლიური ანგარიშის თანახმად, ყოველწლიურად იზრდება მოსახლეობის საერთო რაოდენობა. 2010 წელთან შედარებით, მოსახლეობის სტატისტიკური მაჩვენებელი გაიზარდა 6 500-ით და 2018 წელს რაოდენობამ მიაღწია 58 700 ადამიანს. მოსახლეობის 29 900 ადამიანი მამაკაცია, ხოლო 28 800 ქალი. 2018 წლის დასაწყისში, რეგიონში 14-29 წლის ასაკის ახალგაზრდების რიცხვი 15 100 ადამიანი იყო. მათ შორის, 7,8 ათასი მამაკაცი და 7,3 ათასი კი ქალი.
ეკონომიკა
2014 წლის მონაცემებით, მთლიანი წარმოება 165 902,4 ათას მანათს აღწევდა. ამ რაიონის ძირითადი დარგებია მშენებლობა (მასზე მოდის 42 107,9 მანათი) და სოფლის მეურნეობა ( მასზე მოდის 83 113,8 მანათი). რაიონის მთლიანი შემოსავალი 4 561,3 ათასი მანათია, ხოლო ხარჯები 2014 წლის სტატისტიკის მიხედვით 11 825.6 ათასი მანათს შეადგენს.
სქოლიო
კატეგორია:აზერბაიჯანის რაიონები
სოორეტამა
სოორეტამა (Sooretama) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 0 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ლინიარესის შემადგენლობაში.
2010 წლის მონაცემებით, მოსახლეობა 23 843 ადამიანს შეადგენდა, მოსახლეობის სიმჭიდროვე 40.66 კმ²-ზე. ფართობი 586 417 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
გრძელველების ნასოფლარი
ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
გელა სულაბერიძე
გელა სულაბერიძე (დ. 11 აპრილი, 1958, თბილისი) — ქართველი ექიმი, მეცნიერი. ექიმი-თერაპევტი, გასტროენტეროლოგი, მედიცინის მეცნიერებათა დოქტორი, პროფესორი.
ბიოგრაფია
1982 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
მუშაობდა რესპუბლიკური ცენტრალური კლინიკური საავადმყოფოს გასტროენტეროლოგიურ განყოფილებაში 1982–1983 წლებში, 1983–1986 წლებში ბაზალეთის საექიმო ამბულატორიაში. ასევე თბილისის სახელმწიფო სამედიცინო ინსტიტუტის ჰოსპიტალური თერაპიის კათედრის კლინიკური ორდინატორი იყო 1986–1988 წლებში. 1988–1989 წლებში იყო რესპუბლიკური ცენტრალური კლინიკური საავადმყოფოს გასტროენტეროლოგიის განყოფილების ექიმი-ორდინატორი. 1989 წლიდან კი პროფესიული მედიცინისა და სტომატოლოგიური ფაკულტეტების შინაგან სნეულებათა კათედრის ასისტენტი. სამედიცინო ცენტრის "ციტო", ექიმი-გასტროენტეროლოგი. ავტორია 24 სამეცნიერო ნაშრომის.
რესურსები ინტერნეტში
კატეგორია:საქართველოში დაბადებულები კატეგორია:თბილისელები კატეგორია:თბილისში დაბადებულები კატეგორია:დაბადებული 11 აპრილი კატეგორია:დაბადებული 1958 კატეგორია:თბილისის სახელმწიფო სამედიცინო უნივერსიტეტის კურსდამთავრებულები კატეგორია:ქართველი ექიმები კატეგორია:ქართველი თერაპევტები კატეგორია:ქართველი პროფესორები
ლილი პონსი
ლილი პონსი (Lele Pons), სრული სახელია ელეონორა გაბრიელა პონს მარონეზე (Eleonora Gabriela Pons Maronese; დ. 25 ივნისი, 1996, კარაკასი, ვენესუელა) – ამერიკელი ინტერნეტ ვარსკვლავი, მსახიობი, მომღერალი, მოცეკვავე, მოდელი და ბლოგერი. მისი კარიერა 2014 წელს დაიწყო YouTube-ზე. დღეისათვის YouTube-ზე მას 15,7 მილიონი, ხოლო Instagram-ზე 38,6 მილიონი გამომწერი ჰყავს.
ბავშვობა
ლილი პონსი დაიბადა 1996 წელს კარაკასში. მისი მშობლები არიან ლუის პონსი და ანა მარონეზე, რომელთაც მის შემდეგ კიდევ ერთი გოგონა: რაკილი გაუჩნდათ. როდესაც ლილი ხუთი წლის იყო პონსების ოჯახი აშშ-ში, კერძოდ მაიამიში გადასახლდა. 2015 წელს დაამთავრა მაიამის საშუალო სკოლა და უმაღლესი განათლების მისაღებად ლოს ანჯელესში, კალიფორნიაში გადასახლდა. მისი განცხადებების მიხედვით ლილის სკოლაში მეგობრების გაჩენა ძალიან უჭირდა, რაზეც განაცხადა: „მე არ მომწონს მაგარი გოგონები – მე სხვანაირი გოგო ვარ. მე ვარ ის, ვინც ძირითადად ნერვიულობს ხოლმე, თუმცა ბოლოს ამაყობს ამით .“
კარიერა
პონსმა თავისი კარიერა 2014 წელს, ექვსწამიანი ვიდეოთი დაიწყო, რომელიც Vine-ს ფორმატით გადაიღო. მისი თქმით, მან ვიდეოების გადაღება მხოლოდ მეგობრების გასახალისებლად დაიწყო. თანდათანობით იგი ჯერ სკოლაში, საბოლოოდ კი მთელს ქვეყანაში გახდა პოპულარული თავისი სახალისო ვიდეოებით და ცნობილი Viner-ი გახდა, რომელსაც რამდენიმე წელიწადში ერთი მილიარდი გამომწერი ჰყავდა.
დადებით ემოციებთან ერთად მის ვიდეოებს სხვა ბლოგერებისაგან დიდი კრიტიკაც მოჰყვა. ისინი მის კომიკურ სტილს საჯაროდ აკრიტიკებდნენ. როგორც ლილი პონსმა The Cut-თან ინტერვიუში აღნიშნა, მისი ინსპირაცია ისეთი წარმატებული ლათინოამერიკელები იყვნენ, როგორებიც არიან: შაკირა, გაბი ესპინო და სოფია ვერგარა.
2016 წელს თავის გამოცდილებაზე დაყრდნობით ლილი პონსმა დაწერა რომანი „სკოლაში გადარჩენა“, რომლის თანაავტორიც მელისა დე ლა კრუზი გახდა. ამავე წელს მან ფილმში „ჩვენ შენ გვიყვარხარ“ როლი შეასრულა, რითიც დაიწყო მისი სამსახიობო კარიერა. იგი ასევე გამოჩნდა MTV-ს საშინელებათა ჟანრის სერიალის პირველ ეპიზოდში სახელად „ყვირილი“, რომელშიც იგი სეზონის პირველი მსხვერპლის როლს ასრულებდა.
2018 წლიდან დაიწყო ესპანურენოვანი სიმღერების ჩაწერა, რომლებმაც YouTube-ზე 4 დღეში 10 მილიონი ნახვა დააგროვა. იგი წარმატებით მოღვაწეობს სამოდელო სფეროშიც. 2017 წელს მილანში პონსმა მონაწილეობა მიიღო Dolce&Gabbana-ს წარმოდგენაში. 2019 წელს მან თავისი პირველი ინგლისურენოვანი სიმღერა ჩაწერა, რასაც დიდი გამოხმაურება მოჰყვა საზოგადოების მხრიდან.
სქოლიო
კატეგორია:დაბადებული 25 ივნისი კატეგორია:დაბადებული 1996 კატეგორია:ამერიკელი მსახიობები კატეგორია:ამერიკელი მომღერლები
Four Walls / Paradise Circus
Four Walls / Paradise Circus — Massive Attack-ის და უილიამ ბივენის (Burial), დაბსტეპ-პროდიუსერის, თანამშრომლობია, რომელიც გამოვიდა შეზღუდული გამოცემით ვინილზე 2011 წლის 17 ოქტომბერს, წინასწარი შეკვეთით 2011 წლის 10 ოქტობმრიდან. სინგლი შეიცავს Burial-ის მიქსებს Massive Attack-ის ადრე გამოუქვეყნებელ ტრეკებზე — „Four Walls“ და „Paradise Circus“, რომლებიც მოხვდნენ 2010 წლის სტუდიურ ალბომ Heligoland-ში. ორივე სიმღერაში ვოკალს ასრულებს ჰოუპ სანდოვალი, ამერიკული ალტერნატიული როკ-ჯგუფის, Mazzy Star-ის, სოლისტი.
სქოლიო
კატეგორია:2011 წლის სინგლები კატეგორია:Massive Attack-ის სიმღერები
ბესვიცა
ბესვიცა (Бесвица) — სოფელი ჩრდილოეთ მაკედონიაში, დემირ-კაპიის თემში (ვარდარის რეგიონი). მდებარეობს ზღვის დონიდან 265 მეტრზე. 2002 წლის მონაცემებით, მოსახლეობა 18 ადამიანს შეადგენდა.
სქოლიო
კატეგორია:დემირ-კაპიის თემის სოფლები
ВКонтакте
Вконтакте — რუსული სოციალური ქსელი, რომელიც განთავსებულია დომენზე vk.com. ეკუთვნის კომპანია Vk-ს. SimilarWeb-ის მონაცემებით, „ВКонтакте“ მსოფლიოში მეოთხე ყველაზე პოპულარული საიტია, რუსეთში პირველი, უკრაინაში კი მეოთხე. Alexa Internet-ის მონაცემებით საიტი მესამე ადგილზეა რუსეთში და უკრაინაში, მეორე - ბელარუსში და მეოცე მსოფლიოში. რესურსი პირველად 2006 წლის 10 ოქტომბერს გაუშვეს, როგორც სოციალური ქსელი რუსული უნივერსიტეტების სტუდენტებისთვის. 2014 წლის იანვარში „ВКонтакте“-ს ყოველდღიური აუდიტორია შეადგენდა 60 მილიონ ადამიანს, 2015 წლის იანვარში კი 70 მილიონს. 2015 წლის 15 ივლისის მონაცემებით „ВКонтакте“-ს საშუალო ყოველდღიური აუდიტორია შეადგენდა 64 525 950 ადამიანს. სოციალური ქსელის გენერალური დირექტორი 2014 წლიდან არის ბორის დობროდეევი, ოლეგ დობროდეევის შვილი.
ნამდვილი ხორვატია
მინი| {{legend|#FF0000|ნამდვილი ხორვატია}} დაზოლილი არეა: [[გრაჩცის მუნიციპალიტეტი]] ნამდვილი ხორვატია (Hrvatska) — ხორვატიის 4 ისტორიული რეგიონიდან ერთ ერთი. დანარჩენ სამს წარმოადგენს: დალმაცია, სლავონია და ისტრია. მას აღმოსავლეთიდან ესაზღვრება სლავონია, დასავლეთიდან ადრიატიკის ზღვა ხოლო სამხრეთიდან დალმაცია. რეგიონს არ აქვს ოფიციალური სტატუსი. ის წარმოადგენს ქვეყნის ყველაზე მნიშვნელოვანნ ეკონომიკურ რეგიონს, სადაც მთლიანი შიდა პროდუქტის ნახევარი იწარმოება. აქვე მდებარეობს ქვეყნის დედაქალაქი ზაგრები.
თურქეთის სახელმწიფო გადატრიალების მცდელობა (2016)
სახელმწიფო გადატრიალების მცდელობა თურქეთში, 2016 წლის 15 ივლისის ღამის 10 საათზე დაიწყო, როდესაც თურქეთის შეიარაღებული ძალების ნაწილმა მძიმე ტექნიკის გამოყენებით გადაკეტეს ბოსფორის ხიდი. გავრცელებული ინფორმაციით, საბოლოო ჯამში, გადატრიალება ვერ მოხერხდა. წარუმატებელი სახელმწიფო გადატრიალება იყო მიმართული თურქეთის პრეზიდენტის რეჯეფ თაიფ ერდოღანის და მისი მთავრობის წინააღმდეგ. სატელევიზიო გამოსვლაში პასუხისმგებლობა გადატრიალებაზე აიღო თურქეთის მშვიდობის საბჭომ. გადატრიალების მცდელობის დროს მინიმუმ 290 ადამიანი დაიღუპა და ათასზე მეტი დაიჭრა. ანკარაში, დაიბომბა თურქეთის პარლამენტი და პრეზიდენტის სასახლე. სროლის ხმა ისმოდა ასევე სტამბოლის და ანკარის აეროპორტების ახლოს.
რეაქციები გადატრიალების მცდელობაზე მეტწილად იყო გადატრიალების წინააღმდეგ, როგორც ქვეყნის შიგნით, ასევე საერთაშორისო დონეზეც. თურქეთის ძირითადმა ოპოზიციური პარტიებმა დაგმეს გადატრიალების მცდელობა, ხოლო რამდენიმე საერთაშორისო ლიდერმა, როგორიცაა ამერიკის შეერთებული შტატების პრეზიდენტი, ნატოს გენერალური მდივანი და ევროკავშირის მაღალჩინოსნები, მოუწოდეს დემოკრატიული ინსტიტუტების და მისი არჩეული ოფიციალური პირების პატივისცემისკენ. გაეროს უშიშროების საბჭომ განცხადებაში დაგმო გადატრიალების მცდელობა.
ქემალიზმი
1946 წელს თურქეთში მრავალპარტიული სისტემა შემოიღეს, ხოლო თურქეთის შეიარაღებული ძალებმა (TSK) სასამართლოსთან ერთად, თავის მოვალეობაში ჩათვალა ამ სისტემის მფარველობა, ქემალისტური იდეალების და თურქეთის ნაციონალისტური სახელმწიფოს დაცვა, რომელიც ათათურქმა შემოიღო პოლიტიკური პარტიების წინააღმდეგ, რომლებიც ცდილობდნენ ისლამს უფრო დიდი როლის მინიჭებას საზოგადოებრივ ცხოვრებაში, რაც ეწინააღმდგება სეკულარიზმის იდეოლოგიას. სამხედრო და სასამართლო ხელისუფლება რეგულარულად ერეოდა პოლიტიკაში, ბლოკავდა ან კრძალავდა კონსერვატიული თურქების პოპულარულ პარტიებს, ცდილობდა შეეზღუდა ტრადიციული რელიგიური პრაქტიკა, როგორიცაა მაგალითად, ქალებისთვის თავსაფრის გაკეთების აკრძალვა, რომელიც ისლამშია მიღებული. თურქეთის ისტორიაში სამხედროებმა ოთხჯერ ჩამოაგდეს დემოკრატიულად არჩეული მთავრობა, 1960 წელს და 1980 წელს სახელმწიფო გადატრიალების გზით, ხოლო 1971 წელს და 1997 წელს მემორანდუმით, გარდა ამისა, აიკრძალა რამდენიმე ძირითადი პოლიტიკური პარტიებიც. 1998 წელს ერდოღანი დააპატიმრეს, რომელიც იმ დროს სტამბოლის მერი იყო, ასევე აუკრძალეს პოლიტიკური ცხოვრება, რამდენიმე წლით ადრე, მის მიერ საჯაროდ წაკითხული ლექსის გამო. 2007 წელს, სამხედროებმა გამოხატეს უყმაყოფილება აბდულა გიულის, რომელიც სგპ-ს კანდიდატი იყო, თურქეთის პრეზიდენტად არჩევისთვის და გამოსცეს ელექტრონული მემორანდუმი, მაგრამ გიული საბოლოოდ აირჩიეს პრეზიდენტად, როდესაც სგპ-მ მოიგო რეფერენდუმი და ვადამდელი საპარლამენტო არჩევნები და დაბრუნდა უკან პარლამენტში დიდი უმრავლესობით.
ერგენექონის საქმე
2016 წლის გადატრიალების მცდელობამდე, მოხდა ერგენექონის საქმის სასამართლოები, რომელიც განიხილებოდა, როგორც მცდელობა თურქეთის სამოქალაქო ლიდერების, პრეზიდენტ ერდოღანის თავადობით, დაამყარონ კონტროლი სამხედროებზე. 2013 წლის კვლევებში ამ საქმის სასამართლო განიხილება, როგორც "სენსაციური" და "ერთ-ერთი ყველაზე დიდი თურქულ ისტორიაში"", როდესაც 275 ადამიანი, მათ შორის მაღალი რანგის სამხედრო პირები, ჟურნალისტები, იურისტები და მეცნიერები, ბრალად დაედოთ გადატრიალების მომზადების 2003 და 2004 წლებში, როგორც ნაწილი საიდუმლო ქსელის სახელწოდებით "ერგენექონი", რომელიც მაშინდელი პრემიერ-მინისტრის ერდოღანის წინააღმდეგ იყო მიმართული. გარდა ამისა, ზოგიერთ სამხედრო ოფიცერს ბრალად ედებოდათ ცალკე გადატრიალების მომზადებაც, სახელწოდებით "ბალიოზის საქმე". პარალელურად, ერდოღანმა ხელი შეუწყო უფრო დაბალი რანგის ოფიცრების სამხედრო ჯაჭვით ამაღლებას, რომელიც უზრუნველყოფს სამხედრო შტაბის უფროსის ერთგულებას მისსადმი, რითაც არმია გახდებოდა დემორალიზებული.
"ერგენექონი"-ს საქმე დაიხურა 2016 წლის აპრილში თურქეთის უზენაესი სასამართლოს გადაწყვეტილებით, რომელმაც დაადგინა, რომ ქსელის არსებობა არ არის დამტკიცებული. 2015 წლის ნოემბრის ხელახალი საპარლამენტო არჩევნები ჩატარდა მედიის დარბევის ფონზე, ასევე ქურთებთან მიმდინარე საომარი მოქმედებების და სირიის სამოქალაქო ომის ფონზე, ამას ემატება ქვეყნის დაძაბული ურთიერთობები ქურთებთან.
კორუფციის სავარაუდო როლი
2013 წელს, კორუფციასთან ბრძოლის სააგენტომ დააკავა რამდენიმე მაღალჩინოსანი და ასევე თურქეთის მთავრობის წევრების ახლო ნათესავები, რაც გამოიწვია 2013 წლის კორუფციული სკანდალი, ამის გამო ერდოღანი გააკრიტიკეს. ანტიკორუფციული დაკავები აღინიშნა, როგორც დაძაბულობის წყარო გიულენისტებსა, ერდოღასა და სგპ-ს შორის. სახელმწიფო გადატრიალების მცდელობისას, ზოგიერთმა გადატრიალების ლიდერმა მოიყვანა კორუფციის საქმე, როგორც მიზეზი მათი ქმედებების.
იმუნიტეტის კანონპროექტი
13 ივლისს, ორი დღით ადრე გადატრიალების მცდელობამდე, ერდოღანმა მოაწერა ხელი კანონპროექტს, რომელიც აძლევს თურქ ჯარისკაცებს იმუნიტეტს დევნისგან, რომლებიც მონაწილეობენ შიდა უსაფრთხოების დაცვის ოპერაციებში, ხოლო დაბალი რანგის ჯარისკაცებს უფლებას აძლევს დაინიშნონ პროვინციის გამგებლად. იმუნიტეტის კანონპროექტი განიხილება, როგორც ნაწილი განმუხტვის პოლიტიკის ხელისუფლებასა და შეიარაღებულ ძალებს შორის, რომელიც უფრო მეტად იღებს მონაწილეობას სამხედრო ოპერაციებში ქურთი ტერორისტების წინააღმდეგ ვიდრე პოლიცია და შეიარაღებული რაზმები.
გადატრიალების მცდელობა
thumb|ახალი ამბები აშუქებს, თუ როგორ ტანკები უახლოვდება სტამბოლის ათათურქის აეროპორტს thumb|[[აშშ-ს გაერთიანებული შტაბის თავმჯდომარე, გენერალი ჯოზეფ დანფორდი აკვირდება თურქეთის პარლამენტის დაბომბილ ნაწილს]]
2016 წლის 15 ივლისს, ღამის 11:00 საათამდე (UTC+3), თურქულმა ტელეარხებმა შეატყობინეს, რომ სამხედრო თვითმფრინავები დაფრინავენ დაბალ მანძილზე ანკარის თავზე, ასევე სტამბოლის ორივე ხიდი (ფათიჰ სულთან მეჰმედის ხიდი და ბოსფორის ხიდი) დაიხურა ანატოლიიდან ევროპის მიმართულებით.
თურქეთის პრემიერ-მინისტრმა ბინალი ილდირიმმა განაცხადა, რომ მიმდინარე სამხედრო ქმედება „მიღებულია სამხედრო სტრუქტურული ჯაჭვის გარეთ“ და ეს არის ძალაუფლების ხელში ჩაგდების „უკანონო მცდელობა“, „სამხედროების ერთი ნაწილის მიერ“. მან ასევე განაცხადა, რომ ამის ჩამდენებს „ეს ძვირად დაუჯდებათ“. ადგილობრივი მედია ასევე გააშუქა, თუ როგორ შედიან ტანკები სტამბოლის ათათურქის აეროპორტში. გავრცელდა ინფორმაცია, რომ დაიბლოკა წვდომა Twitter-ზე, Facebook-სა და YouTube-ზე თურქეთის ინტერნეტ მომხმარებლებს. Twitter-მა მოგვიანებით განაცხადა, რომ ისინი „არ ფიქრობენ და არ აქვთ მიზეზი იმისა, რომ Twitter-ი მთლიანად დაიბლოკა“. მეამბოხეებმა აიყვენეს რამდენიმე მძევალი თურქეთის სამხედრო შტაბში, მათ შორის თურქეთის გენერალური შტაბის უფროსი ჰულუსი აქარი. დაახლოებით 21:00 საათზე, მეამბოხეებმა თურქეთის სახმელეთო ჯარების მეთაური სალიჰ ზეკი ჩოლაკი სამხედრო შტაბში მოიწვიეს. როდესაც ის მივიდა შტაბში, იგი მაშინვე დააკავეს. აბიდინ უნალი, რომელიც თურქეთის საჰაერო ძალების ხელმძღვანელია, გაიტაცეს ჯარისკაცებმა, რომლებიც ჩამოფრინდნენ ვერტმფრენით, როდესაც იგი ესწრებოდა ქორწილს სტამბოლში. მეამბოხეებმა ცდილობდნენ აეძულად აქარი, რომ ხელი მოეწერა გადატრიალების დეკლარაციას, რომელსაც ახჩობდნენ ქამარის გამოყენებით. მისი უარის შემდეგ, ის და სხვა მხედართმთავრები გადაიყვანეს შტაბ-ბინიდან აქინჯის ავიაბაზაზე. სამხედროებმა ასევე შევიდნენ სგპ-ს პარტიის სტამბოლის ოფისებში და იქ მყოფი პირებს სთხოვეს დაეტოვებინად ოფისი.
მანამდე ცნობილი იყო, რომ პრეზიდენტი რეჯეფ თაიფ ერდოღანი იყო უსაფრთხოდ მარმარისში, თურქეთის სამხრეთ-დასავლეთში, სადაც იყო შვებულებაში, ხოლო ზოგიერთ განცხადებაში ითქვა, რომ იგი კერძო თვითმფრინავით გაიქცა ქვეყნიდან.
დაახლოებით ღამის 11:00 საათიდან დღის 12:00 საათმადე, ამბოხებულების ვერტმფრენებმა დაბომბეს პოლიციის სპეცრაზმის შტაბი და პოლიციის საჰაერო ძალების შტაბ-ბინა გიოლბაშიში, ანკარა. თავდასხმების დროს დაიღუპა 42 და დაშავდა 43 ადამიანი. ასევე თავს დაესხნენ გიოლბაშიში თურქსათის შტაბ-ბინას, სადაც დაიღუპა ორი უსაფრთხოების სამსახურის პერსონალი.
დაახლოებით ღამის 11:50 წუთზე, ჯარისკაცებმა დაიკავეს ტაქსიმის მოედანი, რომელიც სტამბოლის ცენტრშია.
ღამის 12:02 საათზე, Reuters-მა განაცხადა, რომ თურქი ჯარისკაცები იმყოფებიან თურქეთის სახელმწიფო ტელე-რადიო მაუწყებლობის (TRT) შენობაში, ანკარაში. გადატრიალების მცდელობის დროს, ჯარისკაცებმა აიძულეს ტელევიზიის წამყვანს ტიჟენ ქარასს წაეკითხა განცხადება, რომელშიც ნათქვამია, რომ „დემოკრატიული და სეკულარული კანონის უზენაესობა უკვე დაინგრა დღევანდელი ხელისუფლების დროს“ და რომ თურქეთი სათავეში მოვიდა თურქეთის მშვიდობის საბჭო, რომელიც "უზრუნველმყოფს მოსახლეობის უსაფრთხოებას". განცხადებაში ასევე ნათქვამია, რომ „თურქეთის რესპუბლიკის შეიარაღებული ძალები მთლიანად აკონტროლებენ და განაგებენ ყველა სტრატეგიულ ადმინისტრაციულ შენობებს, ქვეყანაში კონსტიტუციური წესრიგის აღსადგენის მიზნით, ასევე ადამიანის უფლებებისა და თავისუფლებების, კანონის უზენაესობის და ზოგადი უსაფრთხოების აღსადგენად, რომელიც არ არის დაცული. [...] აგრეთვე ყველა საერთაშორისო შეთანხმებები კვლავ ძალაშია. ჩვენ იმედი გვაქვს, რომ ჩვენი კარგი ურთიერთობები ყველა ქვეყანასთან გაგრძელდება“. მეამბოხეებმა განაცხადეს, რომ მათ „ეს გააკეთეს იმის გამო, რომ შენარჩუნდეს დემოკრატიული წესრიგი და კანონის უზენაესობა, რომელიც პრიორიტეტულია“. განცხადებაში ასევე მიღებულია დროებითი სამხედრო მდგომარეობა, აგრეთვე ყველაზე უმოკლეს დროში მზად იქნება ახალი კონსტიტუცია. ამის შემდეგ TRT გაითიშა.
შემდეგ „მშვიდობის საბჭომ“ განაცხადა, რომ საბჭოს თავმჯდომარეა მუჰარემ ქიოსე.
მთავრობის რეაგირება და კონფლიქტი
upright|thumb|[[თურქეთის პრეზიდენტი|პრეზიდენტი რეჯეფ თაიფ ერდოღანი]] thumb|upright|[[თურქეთის პრემიერ-მინისტრი|პრემიერ-მინისტრი ბინალი ილდირიმი]]
თურქეთის პრეზიდენტის სასახლეში განაცხადეს, რომ პრეზიდენტი ერდოღანი საზღვარგარეთ შვებულებაშია და უსაფრთხოდაა, ასევე მან დაგმო გადატრიალების მცდელობა, როგორც დემოკრატიაზე თავდასხმა. საპრეზიდენტო წყარომ ასევე განაცხადა, რომ ერდოღანი და მისი მთავრობა კვლავ ხელისუფლებაშია. პირველი შეტყობინება ერდოღანისგან გადაეცა დაახლოებით ღამის 12:23 საათზე. დაახლოებით ღამის 1:00 საათზე, ერდოღანმა FaceTime-ს საშუალებით CNN Türk-ს ინტერვიუ მისცა, სადაც მან მოუწოდა თავის მომხრეებს ქუჩაში გამოსვლისკენ, სამხედრო კომენდანტის საათის მიუხედავად, ასევე მან თავის განცხადებაში აღნიშნა, რომ "არ არსებობს ძალა უფრო მაღალი, ვიდრე ძალა მოსახლეობისა. დაე, გააკეთონ რაც უნდათ მოედნებსა და აეროპორტებში." ვიცე პრემიერ-მინისტრი ნუმან ქურთულმუში გამოჩნდა პირდაპირ ეთერში და განაცხადა, რომ თურქეთის მმართველი პარტია სგპ (AKP), ისევ მთავრობაშია. ანკარის მერმა, მელიჰ გიოქჩექმა, რომელიც სგპ-ს (AKP) წევრია, მოუწოდა ხალხს ქალაქის ქუჩებში გამოსვლისკენ, მიუხედავად სამხედროების მიერ დაწესებული კომენდანტის დროისა. ერდოღანის თვითმფრინავი აფრინდა დალამანის აეროპორტიდან, რომელიც მდებარეობს მარმარისის ახლოს, ღამის 11:47 საათზე, მაგრამ იძულენული იყო დაელოდა ჰაერში ათათურქის აეროპორტი სამხრეთით, სანამ უზრუნველყოფილი იყო უსაფრთხოების ზომები აეროპორტში. მისი თვითმფრინავი შეძლო დაშვება მიწაზე მხოლოდ ღამის 2:50 საათზე.
პირველი არმიის გენერალური სარდლობა სტამბოლში განაცხადა, რომ TSK მხარს არ უჭერს გადატრიალებას და დამნაშავეები წარმოადგენენ ძალიან მცირე ფრაქციას, რომელიც მოექცევიან კონტროლს ქვეშ. სტამბოლის ათათურქის აეროპორტი დაკეტილი იყო; ყველა რეისები აეროპორტიდან გაუქმდა. აფეთქება მოხდა TRT შტაბ-ბინაში, ასევე დაფიქსირდა სროლა ანკარაში. ამის შემდეგ, მშვიდობიანი მოსახლეობა და პოლიცია შეიჭრნენ კომპანიაში, სადაც, გავრცელებული ინფორმაციით, ოთხი ჯარისკაცი "გაანეიტრალეს". შემდეგ, არხი დაიწყო მაუწყებლობა და ქარასი, რომელმაც ადრე გამოაცხადა "გადატრიალების განცხადება", განაცხადა, რომ იგი მძევლად იყო აყვანილი და იძულებულად წაიკითხა "გადატრიალების დეკლარაცია", იარაღის მუქარის ქვეშ.
ღამის 1:00 საათზე, ცნობილი გახდა, რომ სამხედროებმა დატოვეს ათათურქის აეროპორტი, მაგრამ 1:13 საათზე, გავრცელდა ინფორმაცია, რომ ტანკები რჩებოდნენ აეროპორტის შიგნით და ისმოდა სროლის ხმა.
ვერტმფრენი, რომელიც მეამბოხეების ხელში იყო, თურქეთის სამხედრო F-16 გამანადგურებელმა ჩამოაგდო. ასევე გავრცელდა ინფორმაცია, რომ სამთავრობო თვითმფრინავები დაფრინავენ ანკარის ცაზე, მეამბოხეების ვერტმფრენების "გასანეიტრალებლად".
ღამის 3:23 და 3:33 საათზე, თურქეთის პარლამენტი კვლავ დაიბომბა, ხოლო მეამბოხეების ვერტმფრენი მასთან ახლოს დაინახეს. ნახევარი საათის შემდეგ გაირკვა, რომ პარლამენტზე თავდასხმის დროს 12 ადამიანი დაიღუპა და 2 დაიჭრა, ამავე დროს ჯარისკაცები შევიდნენ CNN Türk-ის შტაბ-ბინაში და აიძულეს არხის გათიშვა. ერთი საათის შემდეგ, როდესაც პოლიციამ დააკავა გადატრიალების მომხრე ჯარისკაცები, CNN Türk-მა განაახლა მაუწყებლობა.
დაახლოებით 4:00 საათზე, მას შემდეგ, რაც ერდოღანმა დატოვა სასტუმრო მარმარისში, ორი ან სამი ვერტმფრენი დაესხა სასტუმროს. თვითმხილველთა ჩვენებით, ათი ან თხუთმეტი შეიარაღებული ჯარისკაცი დაეშვა სასტუმროზე და გახსნეს ცეცხლი. თავდასმის დროს ორი პოლიციელი დაიღუპა და 8 დაშავდა.
დოღანის საინფორმაციო სააგენტოს ცნობით, სტამბოლში რამდენიმე პირი დაიჭრა მას შემდეგ, რაც ჯარისკაცებმა გაისროლეს ადამიანთა ჯგუფის მიმართულებით, რომლებიც ცდილობდნენ ბოსფორის ხიდის გათავისუფლებას მეამბოხეებისგან.
რელიგიური საქმეთა სამინისტრომ განაცხადა, რომ ისინი არ აპირებენ რელიგიური დაკრძალვის მომსახურებით უზრუნველყოფას დაღუპულ მეამბოხეებს.
საბერძნეთში გაქცეული ჯარისკაცები
2016 წლის 16 ივლისს, დღის 12:42 საათზე (UTC+3), თურქულმა სამხედრო ვერტმფრენმა გაუგზავნა ავარიული სიგნალი და მოითხოვა საბერძნეთის ხელისუფლებას საგანგებო დაშვების ნებართვა, ხოლო 8 წუთში (12:50) ვერთმფრენი დაეშვა ალექსანდრუპოლისის აეროპორტში, ვერთმფრენს ამ დროს ორი ბერძნული F-16 აკონტროლებდა, პროცედურის მიხედვით. პირველადი ინფორმაციით, ვერთმფრენის მგზავრები იყვნენ შვიდი სამხედრო მოსამსახურე და ერთი სამოქალაქო პირი. მოგვიანებით აღმოჩნდა, რომ ყველა სამხედრო პირია. ასევე სამხედრო პირებმა მოხსნეს თავისი სამკერდე ნიშნები ფორმებიდან, რაც შეუძლებელი გახადა მათი წოდების გაგება. ქვეყანაში უკანონოდ შესვლის ბრალდებით ყველა დააპატიმრეს. მეორე დღეს ვერთმფრენი დაუბრუნეს თურქეთს, ხოლო სამხედროებმა პოლიტიკური თავშესაფარი მოითხოვეს საბერძნეთის ხელისუფლებას.